b'\n_START_ARTICLE_\nChlamydocassis\n_START_SECTION_\nUtseende\n_START_PARAGRAPH_\nMiddelsstore, ovale, m\xc3\xb8rkgr\xc3\xa5 eller brunlige skjoldbiller. Oversiden er ujevn, med grov, ujevn punktering. Sett fra siden er de mer eller mindre h\xc3\xb8yt hvelvede. Hodet er dekket av pronotum, men denne arten er ikke p\xc3\xa5fallende bred, dekkvingenes "brem" er ganske smal. Antennene er tynne. Dekkvingenes forhj\xc3\xb8rner er ikke framskutte. Hos artene i underslekten Ceratocassis har dekkvingene et par opph\xc3\xb8yde utvekster som kan ta form av pigger eller som krumme, skarpe, opph\xc3\xb8yde kj\xc3\xb8ler.\n_START_SECTION_\nLevevis\n_START_PARAGRAPH_\nB\xc3\xa5de larver og voksne lever p\xc3\xa5 planter og eter fra dem. Disse lever p\xc3\xa5 ulike tofr\xc3\xb8bladete planter i familiene Boraginaceae og Lamiaceae.\n_START_SECTION_\nUtbredelse\n_START_PARAGRAPH_\nSlekten er vidt utbredt i S\xc3\xb8r-Amerika.'